CONSILIUL LOCAL AL  MUNICIPIULUI CRAIOVA

HOTĂRÂREA NR. 67

Consiliul Local al Municipiului Craiova întrunit în şedinţa ordinară din data de 26.02.2009.

Având în vedere raportul nr.26724/2009 întocmit de Direcţia Juridică, Asistenţă de Specialitate şi Contencios Administrativ prin care se propune modificarea actului constitutiv şi a statutului Asociaţiei de Dezvoltare Intercomu/nitară „Zona Metropolitană Craiova” aprobate prin Hotărârea Consiliului Local al Municipiului Craiova nr. 297/27.11.2008 şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;

În conformitate cu prevederile Legii nr.351/2001 privind aprobarea Planului de amenajare a teritoriului naţional, cu modificările şi completările ulterioare, Legii nr.350/2001 privind amenajarea teritoriului şi urbanismul, cu modificările şi completările ulterioare şi Ordonanţei Guvernului nr.26/2000 privind asociaţiile şi fundaţiile, aprobată prin Legea nr.246/2005;

În temeiul art.11 alin.1 şi 2, art.14, art.36 alin.2 lit.e coroborat cu  alin.7 lit.c, art.37, art.45 alin.2 lit.f şi art.61 alin.2 din Legea nr. 215/2001, republicată, privind  administraţia publică locală;

HOTĂRĂŞTE:

Art.1. Se aprobă modificarea  art. 11 din anexa nr.3 şi art. 24, 25 din anexa nr.2 a Hotărârii Consiliului Local al Municipiului Craiova nr.297/2008 cu privire 
la actul constitutiv şi statutul Asociaţiei de Dezvoltare Intercomunitară 
,,Zona Metropolitană Craiova”, astfel:

Art. 11 din actul constitutiv al Asociaţiei, va avea următorul conţinut:


„ (1) Consiliul Director este organul executiv de conducere al Asociaţiei, format din Preşedinte, respectiv dl. ANTONIE SOLOMON, Primarul Municipiului Craiova care deţine şi funcţia de Preşedinte al Asociaţiei şi încă 2 (doi) membri din cadrul asociaţiei, după cum urmează:

 - dl. MARIN MARCU, primarul comunei BREASTA cu sediul în comuna BREASTA, judeţul Dolj;  

- dl.  VIOREL  DAN  DICĂ, primarul comunei PIELEŞTI, cu sediul în comuna PIELEŞTI ,  judeţul Dolj.

  (2) Componenţa Consiliului Director va asigura cât mai bine reprezentarea în cadrul acestui organ a tuturor membrilor Asociaţiei, conform principiului rotaţiei.”

Art. 24 din statutul Asociaţiei, va avea următorul conţinut:


(1) Consiliul Director este organul executiv de conducere al Asociaţiei, format din Preşedinte, respectiv dl. ANTONIE SOLOMON, Primarul Municipiului Craiova, care deţine funcţia şi de Preşedinte al Asociaţiei şi încă doi membri din cadrul asociaţiei, pentru o perioadă de 2(doi) ani. 

           (2) Componenţa Consiliului Director va asigura cât mai bine reprezentarea în cadrul acestui organ a tuturor membrilor Asociaţiei, conform principiului rotaţiei.”

Art. 25 din statutul Asociaţiei, va avea următorul conţinut:


Membrii Consiliului Director la data constituirii asociaţiei sunt următorii:

- dl. MARIN MARCU, primarul comunei BREASTA cu sediul în comuna BREASTA,  judeţul Dol;  

- dl.  VIOREL  DAN  DICĂ, primarul comunei PIELEŞTI, cu sediul în comuna PIELEŞTI ,  judeţul Dolj.”

Art.2.  Se împuterniceşte Primarul Municipiului Craiova să semneze Actele adiţionale de modificare a actului constitutiv şi a statutului Asociaţiei de Dezvoltare Intercomunitară ,,Zona Metropolitană Craiova”, potrivit art.1 din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ şi Direcţia Proiecte şi Programe de Dezvoltare Tehnică şi Investiţii vor aduce la îndeplinire prevederile prezentei hotărâri.

        PREŞEDINTE DE ŞEDINŢĂ,
CONTRASEMNEZĂ,


SECRETAR,

      Dorin  Constantin  MĂRGĂRIT
Nicoleta MIULESCU

